Document ID: 32007D0326

ROZHODNUTIE KOMISIE
z 27. apríla 2007
o vyrovnaní účtov platobných agentúr v Maďarsku a na Malte, ktoré sa týkajú výdavkov financovaných Záručnou sekciou Európskeho poľnohospodárskeho usmerňovacieho a záručného fondu (EPUZF) za rozpočtový rok 2005
[oznámené pod číslom K(2007) 1894]
(Iba anglické a maďarské znenie je autentické)
(2007/326/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky (1), a najmä na jeho článok 7 ods. 3,
po porade s Výborom pre fond,
keďže:
(1)
Rozhodnutím Komisie 2006/322/ES (2) sa za rozpočtový rok 2005 vyrovnali účty všetkých platobných agentúr s výnimkou nemeckej platobnej agentúry Bayern-Umwelt, talianskej platobnej agentúry AGEA, luxemburskej platobnej agentúry Ministère de l'Agriculture, maďarskej platobnej agentúry ARDA, portugalskej platobnej agentúry IFADAP a maltskej platobnej agentúry MRAE.
(2)
Na základe nových informácií, ktoré odovzdalo Maďarsko a Malta, a po dodatočných kontrolách môže teraz Komisia prijať rozhodnutie o úplnosti, presnosti a pravdivosti účtov predložených maďarskou platobnou agentúrou ARDA a maltskou platobnou agentúrou MRAE.
(3)
V súlade s článkom 7 ods. 3 druhým pododsekom nariadenia (ES) č. 1258/1999 sa toto rozhodnutie nedotýka rozhodnutí následne prijatých Komisiou, ktorými sa z financovania Spoločenstva vylučujú výdavky, ktoré neboli vynaložené v súlade s pravidlami Spoločenstva,
PRIJALA TOTO ROZHODNUTIE:
Článok 1
Účty maďarskej platobnej agentúry ARDA a maltskej platobnej agentúry MRAE, ktoré sa týkajú výdavkov financovaných Záručnou sekciou Európskeho poľnohospodárskeho usmerňovacieho a záručného fondu Európskou (EPUZF) za rozpočtový rok 2005, sú týmto vyrovnané.
Sumy, ktoré má každý z príslušných členských štátov v súlade s týmto rozhodnutím vrátiť alebo ktoré sa im majú vyplatiť, sú stanovené v prílohe I.
Sumy, ktoré má každý z členských štátov v súlade s týmto rozhodnutím vrátiť alebo ktoré sa im majú vyplatiť v oblasti opatrení na rozvoj vidieka platných v Maďarsku a na Malte, sú stanovené v prílohe II a prílohe III.
Článok 2
Toto rozhodnutie je určené Maďarskej republike a Maltskej republike.
V Bruseli 27. apríla 2007

Labels: 4
18
15
19